ᱡᱷᱩᱢᱩᱨ

ᱡᱷᱩᱢᱩᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫ ᱞᱮᱠᱟᱱ ᱦᱚᱲ ᱮᱱᱮᱡ ᱠᱟᱱᱟ᱾ ᱥᱤᱧᱚᱛ ᱨᱮᱭᱟᱜ ᱵᱤᱦᱟᱨ, ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱳᱰᱤᱥᱟ ᱯᱚᱱᱚᱛ ᱠᱚᱨᱮ ᱧᱮᱞᱚᱜ ᱠᱟᱱᱟ᱾ ᱱᱚᱣᱟ ᱦᱚᱲ ᱮᱱᱮᱡ ᱫᱚ ᱢᱩᱬ ᱠᱟᱭᱛᱮ ᱥᱚᱫᱟᱱ ᱠᱷᱩᱴ ᱟᱨ ᱪᱷᱚᱴᱱᱟᱜᱽᱯᱩᱨ ᱨᱤᱱ ᱛᱤᱢᱤᱱ ᱜᱟᱱ ᱟᱹᱫᱤᱵᱟᱹᱥᱤ ᱠᱷᱩᱴ ᱨᱤᱱ ᱠᱚᱣᱟᱜ ᱠᱟᱱᱟ᱾ ᱱᱚᱣᱟ ᱮᱱᱮᱡ ᱫᱚ ᱟᱥᱟᱢ ᱨᱤᱱ ᱪᱟ-ᱵᱟᱜᱟᱱ ᱜᱟᱛᱟᱠ (Tea-garden community of Assam)  ᱠᱚᱣᱟᱜ ᱟᱹᱰᱤ ᱯᱷᱮᱢᱚᱥ ᱮᱱᱮᱡ ᱠᱟᱱᱟ᱾

 ᱱᱟᱜᱟᱢ 
ᱡᱷᱩᱢᱩᱨ ᱫᱚ ᱢᱤᱫ ᱢᱟᱨᱮᱱ ᱦᱚᱲ ᱮᱱᱮᱡ ᱠᱟᱱᱟ᱾ ᱱᱚᱣᱟ ᱮᱱᱮᱡ ᱥᱟᱶ ᱡᱚᱯᱚᱲᱟᱣ ᱮᱱᱮᱡ ᱯᱟᱹᱦᱤᱞ ᱢᱮᱥᱳᱞᱤᱛᱷᱤᱠ ᱪᱤᱛᱟᱹᱨ  ᱠᱚᱨᱮᱱᱟᱜ ᱵᱷᱤᱢᱵᱮᱛᱠᱟ ᱫᱷᱤᱨᱤ ᱜᱚᱸᱜᱷᱚᱨ (Bhimbetka rock shelters) ᱠᱚᱨᱮ ᱦᱚᱸ ᱧᱟᱢ ᱟᱠᱟᱱᱟ᱾

 ᱯᱚᱨᱯᱷᱚᱨᱢᱟᱱᱥ 
ᱱᱚᱣᱟ ᱫᱚ ᱢᱤᱫ ᱠᱷᱩᱴ ᱮᱱᱮᱡ ᱠᱟᱱᱟ, ᱯᱟᱨᱟᱵᱽ-ᱯᱩᱱᱟᱹᱭ ᱟᱨ ᱪᱟᱥ-ᱨᱟᱠᱟᱵ ᱚᱠᱛᱮ ᱵᱟᱹᱲᱛᱤ ᱠᱟᱭᱛᱮ ᱧᱮᱞᱚᱜᱼᱟ᱾ ᱱᱚᱣᱟ ᱫᱚ ᱯᱷᱟᱸᱠᱟ ᱢᱮᱞᱟᱝᱠᱤ ᱨᱮᱜᱮ ᱡᱟᱹᱥᱛᱤ ᱠᱚ ᱮᱱᱮᱡᱼᱟ᱾ ᱯᱟᱨᱚᱢᱯᱚᱨᱤᱠ ᱥᱮᱨᱮᱧ ᱵᱟᱡᱽᱱᱟ ᱰᱷᱳᱞ, ᱢᱟᱱᱫᱚᱨ, ᱛᱤᱨᱭᱟᱹᱣ, ᱱᱟᱜᱽᱨᱟ/ᱴᱟᱢᱟᱠ, ᱰᱷᱟᱠ, ᱥᱮᱦᱱᱟᱭ ᱮᱢᱟᱱ ᱟᱱᱛᱮ ᱟ.ᱰᱤ ᱨᱟ.ᱥᱠᱟ. ᱜᱮᱠᱚ ᱮᱱᱮᱡᱼᱟ᱾
ᱡᱟ.ᱥᱛᱤ ᱠᱟᱭᱛᱮ ᱠᱚᱲᱟ ᱦᱚᱯᱚᱱ ᱠᱚᱜᱮ ᱠᱚ ᱮᱱᱮᱡᱟ᱾ ᱮᱱᱮᱡᱤᱭᱟᱹ ᱠᱚᱫᱚ ᱢᱤᱫ ᱜᱩᱞᱨᱮ ᱟᱹᱪᱩᱨ ᱟᱛᱮᱠᱚ ᱮᱱᱮᱡ ᱟ.ᱪᱩᱨᱟ ᱥᱟᱶᱛᱮ ᱛᱟᱞᱟ ᱨᱮᱫᱚ ᱥᱮᱨᱮᱧᱤᱭᱟᱹ, ᱢᱟᱹᱫᱟᱹᱲᱤᱭᱟᱹ ᱠᱚᱠᱚ ᱛᱟᱦᱮᱸᱱᱟ᱾

 ᱞᱮᱠᱟᱱ 
ᱡᱷᱟᱨᱠᱷᱚᱸᱰ ᱨᱮᱭᱟᱜ ᱪᱷᱚᱴ ᱱᱟᱜᱽᱯᱩᱨ ᱫᱷᱤᱨᱤ ᱪᱟᱹᱴᱟᱻᱱᱤ ᱮᱞᱟᱠᱟ ᱨᱮ, ᱱᱚᱣᱟ ᱮᱱᱮᱡ ᱨᱮᱭᱟᱜ ᱟᱹᱰᱤ ᱞᱮᱠᱟᱱ ᱧᱮᱞᱚᱜᱼᱟ᱾ ᱚᱱᱟ ᱠᱚᱫᱚ ᱡᱟᱦᱟᱸ ᱞᱮᱠᱟ
 ᱠᱩᱨᱢᱟᱞᱤ ᱡᱷᱩᱢᱚᱨ
 ᱯᱚᱸᱪᱯᱟᱨᱜᱟᱱᱤᱭᱟ ᱡᱷᱩᱢᱚᱨ 
 ᱱᱟᱜᱽᱯᱩᱨᱤ ᱡᱷᱩᱢᱚᱨ
 ᱠᱷᱳᱨᱴᱷᱟ ᱡᱷᱩᱢᱚᱨ

ᱱᱚᱣᱟ ᱮᱱᱮᱡ ᱨᱮᱭᱟᱜ ᱞᱮᱠᱟᱱ ᱠᱚᱫᱚ ᱴᱚᱴᱷᱟ ᱡᱟᱹᱱᱤ ᱱᱟᱥᱮ ᱡᱩᱫᱟᱹᱼᱡᱩᱫᱟᱹ ᱧᱮᱞᱚᱜ ᱠᱟᱱᱟ᱾

 ᱥᱮᱨᱮᱧ 
ᱡᱷᱩᱢᱩᱨ ᱥᱮᱨᱮᱧ ᱠᱚᱫᱚ ᱟᱵᱚ ᱢᱟᱱᱣᱟ ᱫᱤᱱᱟᱹᱢ ᱡᱤᱭᱚᱱ ᱨᱮᱭᱟᱜ ᱯᱟ.ᱨᱥᱤ ᱠᱚᱨᱮ ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ ᱟᱨ ᱥᱮᱨᱮᱧ ᱠᱚᱫᱚ ᱫᱩᱞᱟᱹᱲ, ᱨᱟᱹᱥᱠᱟᱹ, ᱫᱤᱱᱟᱹᱱ ᱡᱤᱭᱚᱱ ᱞᱟᱸᱜᱟ ᱦᱚᱲᱢᱚ ᱯᱷᱟᱨᱱᱟᱣ ᱞᱮᱠᱟᱱᱟᱜ ᱠᱚᱜᱮ ᱠᱚ ᱥᱮᱨᱮᱧᱼᱟ᱾

ᱥᱟ.ᱠᱷᱭᱟ.ᱛ